16. BΑΣΙΛΙΚΟΝ ΔΙΑΤΑΓΜΑ της 8 Μαΐου/1 Ιουν. 1957 Περί των μαθημάτων των διδασκομένων εις τας Δημοσίας Σχολάς Ε.Ν. και περί προσόντων και εξετάσεων των αποφοίτων των Σχολών προς απόκτησιν διπλώματος Γ' τάξεως. Έχοντες υπ' όψιν: α)τα άρθρ. 3 παρ. 5 και 6 παρ. 1 του Νόμ. 1702/1951, β)τα άρθρ. 5 και 6 του Ν.Δ. 3538/1956, γ)την υπ' αριθ. 3/28.1.1957 γνωμοδότησιν του Συμβουλίου Εμπορικού Ναυτικού, δ)την από 5.2.1957 γνωμοδότησιν του Διοικητικού Συμβουλίου Δημοσίων Σχολών Εμπορικού Ναυτικού, ε)την υπ' αριθ. 160/57 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1-2.(Παρατίθενται εις θέμα Σχολαί Εμπορικού Ναυτικού, τόμ. 19Γ σελ. 544). Προσόντα δια χορήγησιν διπλωμάτων  εις αποφοίτους των Σχολών  και τρόπος χορηγήσεως Πλοίαρχοι Άρθρ.9.-Από της ενάρξεως ισχύος του παρόντος καταργείται το από 28.7.1951 Β.Δ/μα «περί τρόπου χορηγήσεως διπλωμάτων Πλοιάρχων γ' τάξεως εις αποφοίτους Σ.Ε.Ν.». Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 486(γ) Τεύχος 531-Σελ. 48 19.Ε.γ.16 Διπλώματα και άδειες ικανότητας 19.Ε.γ.16 Διπλώματα και άδειες ναυτικής ικανότητας 19.Ε.γ.16 Διπλώματα και άδειες ναυτικής ικανότητας Άρθρ.3.-1.Η κατά την παρ. 1 του άρθρ. 6 του Νόμ. 1702/1951 ως ούτος ισχύει, προβλεπομένη διετής θαλασσία υπηρεσία Δοκίμου Πλοιάρχου αποκτάται μετά την εκ των Σχολών αποφοίτησιν ως κάτωθι: α)Επί των εμπορικών πλοίων εν ενεργεία ολικής χωρητικότητος άνω των 2000 κόρων οιουσδήποτε και εάν εξετέλουν ταύτα πλόας. β)Επί εμπορικών πλοίων εν ενεργεία ολικής χωρητικότητος μεγαλυτέρας των 500 κόρων, εφ' όσον ταύτα εξετέλουν ταξείδια ποντοπλοΐας. Ως ταξείδια παντοπλοΐας νοούνται τουλάχιστον ταξείδια του Ευξείνου Πόντου, Ανατολικής και Δυτικής Μεσογείου και Ερυθράς Θαλάσσης. γ)Επί επιβατηγών πλοίων ακτοπλοΐας ολικής χωρητικότητος τουλάχιστον 600 κόρων, αλλά μέχρι συμπληρώσεως μόνον του 1/4 της προς συμπλήρωσιν προσόντων απαιτουμένης θαλασσίας υπηρεσίας. 2.Η κατά την προηγουμένην παράγραφον απαιτουμένη θαλασσία υπηρεσία, αποκτάται κατά τους έξ μήνας υπό ιδιότητα ναυτόπαιδος ή ναύτου ως προς δε τον υπόλοιπον χρόνον υπό ιδιότητα Δοκίμου Πλοιάρχου. 3.Η επί πλοίου του Β. Ναυτικού εν ενεργεία Α' διανυομένη θαλασσία υπηρεσία, λαμβάνεται υπ' όψιν κατά τας υπό των οικείων διατάξεων της περί αποδεικτικών ναυτικής ικανότητος Νομοθεσίας καθοριζόμενα. Ειδικαί εξετάσεις πλοιάρχων αποφοίτων ΣΕΝ. Άρθρ.4.-1.Οι εκ των αποφοίτων των Σχολών Πλοιάρχων υποχρεούμενοι κατά τας διατάξεις του άρθρ. 6 του Νόμ. 1702/1951 και άρθρ. 6 του Ν.Δ. 3538/1956 εις τας ειδικάς εξετάσεις προς απόκτησιν διπλώματος Πλοιάρχου γ' τάξεως υποβάλλονται εις δοκιμασίαν επί των κάτωθι μαθημάτων: α)Ναυτικού Δικαίου. β)Ναυτικής Τέχνης. γ)Ναυτικών Υπολογισμών. δ)Τεχνικών Γνώσεων. ε)Αγγλικών και επί προγράμματος ύλης των ανωτέρω μαθημάτων του ισχύοντος εκάστοτε δια τας εξετάσεις προς απόκτησιν του διπλώματος πλοιάρχου γ' τάξεως. 2.Ίνα υποψήφιος θεωρηθή επιτυχών δέον να λάβη εις έν έκαστον των ανωτέρω μαθημάτων τα 7/10 του ανωτάτου ορίου βαθμολογίας, αποκλειόμενος εν περιπτώσει αποτυχίας εις τι εξ αυτών της περαιτέρω συμμετοχής εις τας εξετάσεις. Μηχανικοί Άρθρ.5.-1.Οι απόφοιτοι των Δημοσίων Σχολών Μηχανικών Εμπορικού Ναυτικού, δύνανται να μετάσχωσιν εις τας κατά το επόμενον άρθρον ειδικάς εξετάσεις προς απόκτησιν διπλωμάτων Ατμομηχανικού ή Μηχανικού Εσωτερικής Καύσεως (Μ.Ε.Κ.) γ' τάξεως ή και αμφοτέρων, όταν πλην των κατά τας οικείας διατάξεις γενικών προσόντων έχουν αποκτήσει την υπό του άρθρ. 5 του Ν.Δ. 3538/1956 προβλεπομένην δεκαοκτάμηνον θαλασσίαν υπηρεσίαν υπό ιδιότητα Δοκίμου Μηχανικού επί πλοίων με μηχανάς δυνάμεως άνω των 300 ενδεικτικών ίππων ή ίππων χαλινωτηρίου ως κατωτέρω: α)Δια δίπλωμα Ατμομηχανικού γ' τάξεως εννεάμηνον τουλάχιστον υπηρεσίαν επί ατμοπλοίων την δε υπόλοιπον επί πλοίων κινουμένων δια μηχανών εσωτερικής καύσεως. β)Δια δίπλωμα Μ.Ε.Κ. γ' τάξεως εξάμηνον τουλάχιστον υπηρεσίαν επί πλοίων κινουμένων με μηχανάς εσωτερικής καύσεως ή διαθετόντων τοιαύτας μηχανάς ιπποδυνάμεως ως ανωτέρω καθορίζεται, την δε υπόλοιπον επί ατμοπλοίων. 2.Αμφότερα τα διπλώματα λαμβάνουν οι καλύπτοντες τα αντίστοιχα δι' αυτά ελάχιστα όρια υπηρεσίας. 3.Η επί πλοίων του Β. Ναυτικού εν ενεργεία Α' διανυομένη θαλασσία υπηρεσία, λαμβάνεται υπ' όψιν κατά τα υπό των οικείων διατάξεων της περί αποδεικτικών ναυτικής ικανότητος Νομοθεσίας καθοριζομένα, προς συμπλήρωσιν των ως άνω προσόντων θαλασσίας υπηρεσίας. Ειδικαί εξετάσεις Μηχανικών αποφοίτων Σ.Ε.Ν. Άρθρ.6.-1.Τα εξεταζόμενα κατά τας ειδικάς εξετάσεις προς απόκτησιν διπλωμάτων  Μηχανικού   γ'  τάξεως   παρ'   αποφοίτων  της  Δημο(Αντί της σελ. 485(β) Σελ. 485(γ) Τεύχος 531-Σελ. 47 Διπλώματα και άδειες ναυτικής ικανότητας 19.Ε.γ.16 σίας Σχολής Μηχανικών μαθήματα ορίζονται ως κάτωθι: Ατμομηχανικοί α)Ατμομηχαναί. β)Θερμοδυναμική. γ)Τεχνικαί Γνώσεις. δ)Αγγλικά. Μηχανικοί Εσωτερικής Καύσεως α)Μ.Ε.Κ. β)Θερμοδυναμική. γ)Τεχνικαί Γνώσεις. δ)Αγγλικά. 2.Οι κατά το άρθρ. 5 καλύπτοντες τα ελάχιστα όρια θαλασσίας υπηρεσίας προς απόκτησιν αμφοτέρων των διπλωμάτων εξετάζονται και εις τα πέντε ως άνω μαθήματα. 3.Η εξέτασις των υποψηφίων επί των ως άνω μαθημάτων, γίνεται επί του προγράμματος ύλης του εκάστοτε ισχύοντος δια τας εξετάσεις προς απόκτησιν διπλωμάτων Μηχανικών γ' τάξεως. 4.Ίνα υποψήφιος θεωρηθή επιτυχών δέον να λάβη εις έν έκαστον των υπό εξέτασιν μαθημάτων τα 7/10 του ανωτάτου ορίου βαθμολογίας, αποκλειόμενος εν περιπτώσει αποτυχίας εις τι εξ αυτών, της περαιτέρω συμμετοχής εις τας εξετάσεις. Χρόνος ενεργείας των εξετάσεων. Άρθρ.7.-1.Αι κατά τα άρθρ. 4 και 6 ειδικαί εξετάσεις, ενεργούνται εν Αθήναις ή εν Πειραιεί κατά τας εξεταστικάς περιόδους προς απόκτησιν Διπλωμάτων Πλοιάρχων α', β', γ' τάξεως και Μηχανικού α', β', γ' τάξεως αντιστοίχως. Τρόπος ενεργείας εξετάσεων κλπ. Άρθρ.8.-Εις ό,τι αφορά τα του τρόπου εν γένει διεξαγωγής των κατά τα άρθρ. 4 και 6 ειδικών εξετάσεων, της συγκροτήσεως των εξεταστικών Επιτροπών, των εξετάστρων, υγειονομικής εξετάσεως των υποψηφίων, τα του τρόπου αποδείξεως των προσόντων κλπ., εφαρμόζονται και εν προκειμένω αι γενικαί διατάξεις ως καθορίζονται υπό της περί αποδεικτικών ναυτικής ικανότητος νομοθεσίας.